ନୂଆଦିଲ୍ଲୀ : ବଲିଉଡ ମେଗାଷ୍ଟାର ଅଭିତାଭ୍ ବଚ୍ଚନ, ଯେଉଁଭଳି ଭାବେ ଆଜିବି କାମ କରୁଛନ୍ତି, ତାହା ଆଜିକାଲିର ଯୁବପୀଢିଙ୍କ ପାଇଁ କୌଣସି ଆଦର୍ଶ ଠାରୁ କମ୍ ନୁହେଁ । ଯୁବପୀଢିଙ୍କ ପାଇଁ ଆଜିବି ସେ ରୋଲ ମଡେଲ । ଏହାର କାରଣ ହେଉଛି, ସେ ତାଙ୍କ ଜୀବନରେ କଠିନ ପରିଶ୍ରମ ଏବଂ ଅନୁଶାସନ ଉପରେ ବିଶେଷ ଧ୍ୟାନ ଦିଅନ୍ତି । ଲକଡାଉନ ପରେ ପୁଣି ଥରେ କାମକୁ ପ୍ରର୍ତ୍ତାବର୍ତନ କରିଥିବା କଳାକାରଙ୍କ ମଧ୍ୟରେ, ବିଗବି ମଧ୍ୟ ରହିଛନ୍ତି । ଏବେ ସେ ତାଙ୍କର ଅପକମିଙ୍ଗ ପ୍ରୋଜେକ୍ଟ 'ମେଡେ'ର ସୁଟିଂରେ ବ୍ୟସ୍ତ ଅଛନ୍ତି । ସୁଟିଂ ସେଟରୁ ତାଙ୍କର କିଛି ଫଟୋ ସୋସିଆଲ ମିଡିଆରେ ଭାଇରାଲ ହୋଇଥିଲା । ହେଲେ ଏବେ, ସେ ନିଜେ ସୁଟିଂ ସେଟରୁ ନିଜର କିଛି ଲାଟେଷ୍ଟ ଫଟୋ ସୋସିଆଲ ମିଡିଆରେ ସେୟାର କରିଛନ୍ତି ।
ଅମିତାଭ୍ ବଚ୍ଚନଙ୍କ ଦ୍ୱାରା ସେୟାର କରାଯାଇଥିବା ଫଟୋରେ ,ସେ ଏକ କ୍ଲାସି ବ୍ଲାକ୍ ଜାକେଟ ପିନ୍ଧିଥିବା ନଜର ଆସୁଛନ୍ତି । ଏହା ସହିତ ଷ୍ଟାଇଲିଷ୍ଟ ସନ୍ଗ୍ଲାସ ମଧ୍ୟ ପିନ୍ଧିଥିବା ଦେଖିବାକୁ ମିଳୁଛି । କ୍ୟାମେରା ସାମ୍ନାରେ ପୋଜ ଦେଉଥିବା ଅମିତାଭ୍ ବଚ୍ଚନ ବହୁତ୍ ହ୍ୟାଣ୍ଡସମ୍ ଲାଗୁଛନ୍ତି । ସେ ଏହି ଫଟୋ ସେୟାର କରି କ୍ୟାପସନରେ ଲେଖିଛନ୍ତି ଯେ, 'ନିମ୍ବୁ ପାନି ଧୁପ୍ ମେଁ, ଚଷ୍ମା,ଜାକେଟ୍,ସୁଟ୍ ମେଁ ' ତାଙ୍କର ଏହି ଫଟୋରେ ଫ୍ୟାନ୍ସମାନଙ୍କ ଠାରୁ ଆରମ୍ଭ କରି ଅନେକ୍ କଳାକାର ନିଜ ନିଜର ପ୍ରତିକ୍ରିୟା ପ୍ରକାଶ କରୁଛନ୍ତି ।
ସୂଚନାଯୋଗ୍ୟ : ଅମିତାଭ୍ ବଚ୍ଚନ ଏବେ ଫିଲ୍ମ'ମେଡେ'ର ସୁଟିଂରେ ବ୍ୟସ୍ତ ଅଛନ୍ତି । ଏଥିରେ ତାଙ୍କ ସହ ଅଜୟ ଦେବଗନ୍,ରକୁଲ ପ୍ରୀତ୍ ସିଂ ମଧ୍ୟ ମୁଖ୍ୟ ଭୂମିକାରେ ନଜର ଆସିବେ ।
